Pta-bejaarde helder oordag in huis beroof | Maroela Media
Pta-bejaarde helder oordag in huis beroof
'n Bejaarde vrou van Centurion is Dinsdag helder oordag by haar huis deur twee mans oorval en beroof.
Konst. Mandlakayise Zwane, polisiewoordvoerder, het aan Maroela Media gesê die 79-jarige vrou was omstreeks 11:30 alleen by haar huis in Stymiestraat in Clubview toe sy opgemerk het daar is 'n onbekende wit voertuig in haar erf geparkeer.
"Toe sy gaan ondersoek instel, het sy die twee mans reeds in die huis aangetref. Die verdagtes het haar gedwing om plat te lê en het haar kop met 'n duvet bedek."
Die verdagtes het die huis geplunder en onder meer met 'n skootrekenaar, 'n Nokia-selfoon, 'n platskermtelevisiestel en R1 000 kontant gevlug. Die geskatte waarde van die gesteelde goedere is R50 000.
Die Wierdabrug-polisie ondersoek 'n saak van huisroof.
Die polisie doen 'n beroep op enigiemand met meer inligting oor die voorval of wat 'n verdagte voertuig in die omgewing opmerk, om die polisie by 012 685 0008 of 08600 10111 te bel.
Ma ook vas ná peuter sterf
Lafaard op n sage teiken gemik
As daar moeite gedoen word om hulle te vang sal die straf ligter wees vir hulle as vir die dame wat polisie geskel het. Hulle sal nie gevang word nie maar asb moet nie daaroor gefrustreerd raak en hulle name noem nie
as Polisie sigbaar is het hul eie inligting…dit is moontlik want baie oud Polisielede sal wil help natuurlik met n salaris….tyd ons lsnd kyk na die opsie sodat korrupsie uitgeroei word
Mens weet dit gaan sleg in n land wanneer mens dink en sê "bly tannie is nie verkrag en vermoor nie"
In my nederige opinie is wat ons in SA beleef veel erger as blote misdaad. Dit begin oorhel na geweldadige plundering. In die geskiedenis van ons land, en ook die wêreld, volg die grootskaalse plundering nadat 'n volk verslaan is. Dit gaan gepaard met al die gruwels waarvan ons elke dag in die nuus lees, soos verkragtings en verminkings van die bejaardes, vroue en kinders van die oorwonne volk. Wat ons ervaar is 'n kruipende plundering wat vir eers gefokus is op weerlose teikens. Dit sál weldra eskaleer en tot so 'n mate dat huise helder oordag geplunder sal word… Lees meer »